Կազմավորվել է 1989թ. ՀՀ Ջերմուկ քաղաքում: Առաջին համերգով ներկայացել է նույն թվականի նոյեմբերի 1-ին: Մինչ 1998թ. գործել է Ջերմուկում, այնուհետև տեղափոխվել Երևան: Խմբի անդամ Ավո Ավետիսյանի անժամանակ մահվանից հետո, խումբը մի քանի տարի դադարեցրել էր գործունեությունը: 1992թ. արցախյան պատերազմի տարիներին, Լաչինի գրավումից անմիջապես հետո, Արցախում համերգներով է հանդես եկել: Համագործակցել է «Արձագանք» ստուդիայի հետ, ովքեր ցուցաբերել են մեծ աջակցություն: 2002թ. խումբը ստեղծել է ստուդիա: 2007թ. թողարկել է «The donkey», 2008թ.` «Satisfaction» ձայնասկավառակները: 2009թ. Երևանի Գ.Սունդուկյանի անվան ազգային ակադեմիական թատրոնում կայացել է խմբի 20-ամյակին նվիրված համերգ: Հանդես է եկել ինչպես ՀՀ Վայոց ձորի մարզի, այնպես էլ Հայաստանի տարբեր մարզերում: Խմբի անդամներից են եղել ստեղնաշար Սպարիկ Սարգսյանը և բաս կիթառահար Արա Ավետիսյանը: